b'\n_START_ARTICLE_\nArbitra\xc5\xbeas (finansai)\n_START_PARAGRAPH_\nArbitra\xc5\xbeas \xe2\x80\x93 bir\xc5\xbeos operacija perkant ir parduodant prekes arba vertybinius popierius, pasinaudojant j\xc5\xb3 kainos skirtumais (\xc4\xafvairiose bir\xc5\xbeose ar \xc4\xafvairiu laiku). Kitaip negu spekuliacija (prek\xc4\x97 perkama ir parduodama v\xc4\x97liau toje pat rinkoje) arbitra\xc5\xbeas d\xc4\x97l kain\xc5\xb3 skirtumo egzistuoja vienai ir tai pa\xc4\x8diai prekei \xc4\xafvairiose rinkose. Kai rinkos pusiausvyros, arbitra\xc5\xbeo galimybi\xc5\xb3 neatsiranda. Kai tik rinkos pusiausvyra pakinta, tokios galimyb\xc4\x97s atsiveria. arbitra\xc5\xbeas b\xc5\xabdingas maisto produkt\xc5\xb3, metalo ir vertybini\xc5\xb3 popieri\xc5\xb3 rinkoms bei tarptautinei prekybai. Jo element\xc5\xb3 yra visoses sand\xc4\x97riuose, siekian\xc4\x8diuose pelno. \xc5\xa0iai operacijai b\xc5\xabdinga palyginti nedidel\xc4\x97 rizika. Kadangi arbitra\xc5\xbeas i\xc5\xa1lygina prek\xc4\x97s teritorinius kain\xc5\xb3 skirtumus, tod\xc4\x97l konkurencin\xc4\x97je ekonomikoje jo mastai n\xc4\x97ra dideli.'